stanford-oval/wikipedia huggingface dataset:
דארמה וגרג
תקציר העלילה

הסדרה מתמקדת בדארמה מונטגומרי (ג'נה אלפמן) וגרג מונטומרי (תומאס גיבסון) אשר נפגשו במקרה, התאהבו באופן מיידי, והתחתנו באופן אימפולסיבי בדייט הראשון שלהם. דארמה היא נפש חופשייה ומדריכת יוגה. גרג לעומת זאת הוא עורך דין שקול, פרגמטי, ורציני הפועל תמיד תוכניות מסודרת.
כל פרק מתמקד במתחים הנובעים מאהבה של שני אנשים שונים כל כך. הוריה של דארמה הם היפים, לא נשואים; אביה מגדיר את עצמו כלוחם נגד הממסד ואמה טבעונית. הוריו של גרג הם ואספים שמרנים, עשירים ומתנשאים. בין הארבעה נוצרים חיכוכים תמידיים אותם גרג ודארמה מנסים לפתור. למרות השוני בין השניים, הם אוהבים אחד את השני מאוד ומנסים לגשר על ההבדלים הקיימים בחיים שלהם.
דמויות > דמויות ראשיות

דארמה פרידום מונטגומרי (ג'נה אלפמן) - ילדת פרחים היפית ומדריכת יוגה. דארמה היא אישה אקסצנטרית, עליזה, ועם לב טוב. לדארמה הורים היפים לא נשואים. דארמה היא לכאורה הניגוד המוחלט לבעלה גרג.
גרגורי קליפורד "גרג" מונטגומרי (תומאס גיבסון) - עורך דין רציני ואחראי. לגרג הורים אמידים ושמרנים. גרג הוא לכאורה הניגוד המוחלט לדארמה.
דמויות > דמויות משנה

קתרין "קיטי" מונטגומרי (סוזאן סאליבן) - אמו האקסטרווגנטית ולעיתים רבות מניפולטיבית של גרג, אשת חברה שמרנית. גישתה האליטיסטית גורמת לעיתים רבות לחיכוכים עם דארמה והוריה.
אדוארד מונטגומרי (מיטשל ראיין) - אביו של גרג, איש עסקים עשיר ונוקשה אשר היה בעבר חבר סנאט.
אביגייל "אבי" אוניל פינקלשטיין (מימי קנדי) - אמה ההיפית, הטבעונית והאכפתית של דארמה.
לארי פינקלשטיין (אלן ראצ'ינס) - אביה האקסצנטרי, ההיפי והאנטי-ממסדי של דארמה אשר חובב תיאוריות קונספירציה.
סקירת סדרה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 23 | 23 | 24 בספטמבר 1997 | 20 במאי 1998 |
|  | 2 | 24 | 24 | 23 בספטמבר 1998 | 26 במאי 1999 |
|  | 3 | 24 | 24 | 21 בספטמבר 1999 | 16 במאי 2000 |
|  | 4 | 24 | 24 | 10 באוקטובר 2000 | 22 במאי 2001 |
|  | 5 | 24 | 24 | 25 בספטמבר 2001 | 30 באפריל 2002 |
הצלחה מסחרית

הסדרה זכתה באחוזי צפייה נאים, במשך כל העונות שלה.הסדרה זכתה במועמדויות רבות במהלך שנות שידוריה. היא זכתה בחלק מהם כמו פרס השחקנית הקומית הטובה של "מדריך הטלוויזיה" (TV Guide) של 1999–2000 עבור ג'נה אלפמן, ובחירת האנשים (people's choice) של 1998 לסדרת הקומדיה הטובה ביותר.
כרטיסי גאווה

בסוף כל פרק המפיק צ'אק לורי שם טקסט אישי שכתב לשלוש שניות על מסך. הטקסט עסק במחשבות אישיות שלו על החיים, או מחשבותיו על הסדרה. צ'אק לורי המשיך לשים את הכרטיסים הללו גם בסדרות הבאות שהפיק שני גברים וחצי והמפץ הגדול. אי אפשר לקרוא את הכרטיס במהלך צפייה רגילה בסדרה, אלא חייבים לעצור ולהתעכב עליו.
הערות שוליים

↑  אנטרטיינמנט ויקלי- סיכום השנה 1998
↑  אנטרטיינמנט ויקלי אחוזי צפייה 2001
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
מיכל פלדמן

| --- | --- |

 לידה:  1 בפברואר 1976 (בת 49) פתח תקווה, ישראל 
 ענף מדעי:  מדעי המחשב 
 מקום לימודים:  אוניברסיטת קליפורניה בברקלי  אוניברסיטת בר-אילן 
 מוסדות:  אוניברסיטת תל אביב  מיקרוסופט  האוניברסיטה העברית בירושלים 
 פרסים והוקרה:  מלגת אלון  פרס מיכאל ברונו (2022) 
 בן זוג:  יובל פלדמן
 
מיכל פלדמן (נולדה ב-1 בפברואר 1976) היא פרופסור מן המניין למדעי המחשב באוניברסיטת תל אביב, מופקדת הקתדרה לחישוביות וכלכלה, ראש המעבדה לכלכלה וחישוב, וחוקרת במעבדות המחקר של מיקרוסופט בישראל. עוסקת בתורת המשחקים האלגוריתמית, תחום המשלב תיאוריות ממדעי המחשב, מיקרו כלכלה ותורת המשחקים. בין תחומי המחקר שלה נמנים תורת המכרזים, תכנון מנגנונים, תכנון אלגוריתמים, מחיר האנרכיה, ומסחר אלקטרוני.
ביוגרפיה

נולדה ב-1976 לציפי ומנחם פינקלשטיין. את שירותה הצבאי עשתה ביחידה 8200 של חיל המודיעין. למדה לתואר ראשון במדעי המחשב באוניברסיטת בר-אילן, אותו סיימה בהצטיינות יתרה בשנת 1999. בשנת 2005 סיימה את עבודת הדוקטורט שלה באוניברסיטת קליפורניה בברקלי. התזה שלה עסקה בעיצוב תמריצים לשיתוף פעולה במערכות עמית לעמית (peer-to-peer systems). מאמריה מהדוקטורט היוו פריצת דרך בתחום זה וסללו את הדרך לענף מחקר פורה.
עם סיום הדוקטורט חזרה לישראל ועשתה את הפוסט דוקטורט שלה באוניברסיטה העברית בירושלים בהנחייתו של נעם ניסן. בשנת 2007 הצטרפה לסגל האוניברסיטה העברית, בבית הספר למנהל עסקים וכחברה במרכז לחקר הרציונליות. בשנים 2011–2013 הייתה פרופסור אורחת באוניברסיטת הרווארד בקיימברידג' מסצ'וסטס, וכן במעבדות מיקרוסופט מחקר בניו אינגלנד. בשנת 2012 נבחרה לאקדמיה הצעירה הישראלית מיסודה של האקדמיה הלאומית למדעים בשנה הראשונה להקמתה, ואף שימשה בוועד המנהל שלה. בשנת 2013, עם חזרתה לישראל, הצטרפה לסגל בית הספר למדעי המחשב באוניברסיטת תל אביב.
פלדמן נשואה ליובל פלדמן, פרופסור למשפטים באוניברסיטת בר-אילן, ולהם ארבע בנות ובן.
פרסים והישגים

פרס ACM SIGecom mid-career Award‏ (2023)
פרס מיכאל ברונו 2022
פרס קדר למצוינות מחקרית (2022)
מלגת אלון לחוקרים מצטיינים (2009)
שני מענקי מחקר של מועצת המחקר האירופית (אנ') (Starter 2013, Consolidator 2019)
מענק מחקר MARIE CURIE של האיחוד האירופי (2011)
מענק מחקר מטעם אמזון (2018) Amazon Research Awards
מצטיינת רקטור בהוראה, אוניברסיטת תל אביב (2016)
חברת האקדמיה הצעירה הישראלית, וחברת הוועד המנהל שלה (2016–2012)
חברת האקדמיה הגלובלית הצעירה (2011-2015)
אחת מ-40 הצעירים והצעירות המבטיחים של מגזין דה מרקר – 40 תחת 40 (2014)
אחת מ-50 הנשים המשפיעות בישראל, פורבס ישראל (2016)
עמיתת ACM לשנת 2024.
הערות שוליים

↑  בית הספר למדעי המחשב, אוניברסיטת תל אביב, באתר https://www.cs.tau.ac.il/computer-h/
↑  מיכל פלדמן, באתר פרס מיכאל ברונו (באנגלית)
↑  University, Tel Aviv (2022-05-08), Prof. Michal Feldman-KADAR FAMILY AWARD 2022, נבדק ב-2022-10-02
↑  Amazon Research Awards, Amazon Research Awards (באנגלית)
↑  40 הצעירים והצעירות המבטיחים של מגזין דה מרקר, באתר https://www.themarker.com/st/c/prod/tm/2014/magazin/11/40promises/flip.html
↑  אחת מ-50 הנשים המשפיעות בישראל
↑  פרופ' מיכל פלדמן הוכרזה כ"עמיתת כבוד" לשנת 2024 באגודת המחשוב היוקרתית ACM, באתר של אוניברסיטת תל אביב, 5 בפברואר 2025
↑  פרופ' מיכל פלדמן קיבלה תואר "עמיתת כבוד" באגודת המחשוב היוקרתית ACM, באתר ynet, 5 בפברואר 2025
| --- | --- |
בקרת זהויות :  NLI: 987007308239705171  dblp: 43/1464  MGP: 311175  ORCID: 0000-0002-2915-8405  VIAF: 98389148   WorldCat (עם VIAF): 98389148
פארסקייפ

| --- | --- |

מארז DVD של העונה השנייה
 סוגה:  מדע בדיוני
 יוצרים:  רוקני ס. אובאנון
 שחקנים:  בן בראודר   קלאודיה בלק   אנטוני סימקו   גיגי אדג'לי   לני טופו   ג'ונתן הארדי   וירג'יניה היי   וויין פייגרם
 ארץ מקור:  אוסטרליה אוסטרליה  
 שפות:  אנגלית 
 מספר עונות:  4
 מספר פרקים:  88
 תוכנית המשך:  פרסקייפ: מלחמות הפיסקיפר (מיני-סדרה)
 הפקה
 אורך פרק:  45 דקות
 שידור
 רשת שידור:  Sci Fi Channel
 רשת שידור בישראל:  yes Y   AXN   Xtra Hot
 תקופת שידור מקורית:  19 במרץ 1999 – 21 במרץ 2003
 קישורים חיצוניים
 farscape.com
 דף התוכנית ב-IMDb
 
פארסקייפ (באנגלית: Farscape) היא סדרת טלוויזיה מדע בדיונית בהפקה אוסטרלית מבית היוצר של אולפני חברת ג'ים הנסון והולמרק אנטרטיינמנט. הסדרה עוקבת אחר הרפתקאותיו של האסטרונאוט ג'ון קרייטון, אשר נשאב בטעות דרך חור תולעת לאזור מרוחק בגלקסיה.
לאחר 4 עונות בוטלה הסדרה בפתאומיות והעלילה נקטעה בשיאה. בזכות קהילת מעריצים, מיני סדרה בשם "מלחמות הפיסקיפר" שהופקה ב-2004 השלימה את סיפור העלילה.
תקציר עלילה

האסטרונאוט ג'ון קרייטון נשאב על ידי חור תולעת למקום מרוחק בגלקסיה, לאחר שהשתתף בטיסת ניסוי. הוא מגיע בעיצומו של קרב, וחלליתו ניזוקה בידי חללית אחרת שמושמדת. קרייטון נשבה לתוך ספינת חלל, העונה לשם "מויה". על סיפונה נמצאים קא דארגו, דומינר רייג'ל ה-16 וזאן, שלושה אסירים שהשתלטו על "מויה" ואשר נמלטים מכוחותיהם המיליטריסטים של "שומרי השלום" (פיסקיפרס). הספינה מצליחה להימלט מהקרב המתחולל, אולם נרדפת אחר קצינת הפיסקיפרס ארין סון, שנאלצת להתלוות לחבורה לאחר שספינתה ניזוקה אף היא. מתברר כי הטייס שהיה בחללית שהושמדה בידי זו של קרייטון, היה אחיו של קפטן קרייס, קצין "שומר שלום" שנשבע לרדוף אחר קרייטון ולנקום את מות אחיו.
שחקנים

בן בראודר - קומנדר ג'ון קרייטון (הבן)
קלאודיה בלאק - הקצינה ארין סון
אנטוני סימקו - קא דארגו
וירג'יניה היי - הכוהנת פאו זוטו זאן
גיגי אדג'לי - צ'יאנה
ג'ונתן הרדי (קול) - דומינר רייג'ל ה-16, שליט לשעבר של האימפריה ההיינרית
לני טופו (קול) - הטייס
לני טופו - קפטיין קרייס
ויין פיגרם - סקורפיוס
פול גודארד - סטארק
ריילי היל - סיקוזו סוולה שאנטי סוגאיסי שאנו
סטארגייט SG-1: פרק 200

בפרק ה-200 בעונתה העשירית של סטארגייט SG-1, הוצגה פרודיה על פארסקייפ. בשתי עונותיה האחרונות של הסדרה, הצטרפו לצוות השחקנים בן בראודר וקלאודיה בלק, ובסצנה זו בראודר מגלם את סטארק ובלק מגלמת שוב את דמותה, ארין סון.
פרסים ומועמדויות

הסדרה זכתה בארבעה פרסי סאטורן, כאשר הסדרה נבחרה שלוש שנים ברציפות (בשנים 2000, 2001 ו-2002), ובשנת 2004 זכתה המיני סדרה "מלחמות הפיסקיפר".
השחקן בן בראודר (ג'ון קרייטון) זכה בפרס שחקן הטלוויזיה הטוב ביותר בשנת 2002, וב-2005 על השתתפותו במיני סדרה "מלחמות הפיסקיפר".
בשנת 2005 זכתה השחקנית קלאודיה בלק (ארין סון) בפרס שחקנית סדרת הטלוויזיה הטובה ביותר, על השתתפותה במיני סדרה "מלחמות הפיסקיפר".
בשנת 2002 היו השחקן אנטוני סימקו (קא דארגו) והשחקנית גיגי אדג'לי (צ'יאנה) מועמדים לפרס שחקני המשנה הטובים ביותר בסדרת טלוויזיה.
הפרקליטים

| --- | --- |

 סוגה:  דרמה משפטית
 יוצרים:  דייוויד אי קלי
 שחקנים:  דילן מק'דרמוט קלי ויליאמס לארה פלין בויל קמרין מנהיים סטיב האריס מרלה סוקולוף
 ארץ מקור:  ארצות הברית
 שפות:  אנגלית 
 מספר עונות:  8
 מספר פרקים:  168
 תוכנית המשך:  בוסטון ליגל 
 הפקה
 הפצה:  פוקס המאה ה-20 בטלוויזיה, הולו 
 מוזיקה:  מרקו בלטרמי 
 אורך פרק:  40 דקות
 שידור
 רשת שידור:  ABC
 תקופת שידור מקורית:  4 במרץ 1997 – 16 במאי 2004
 קישורים חיצוניים
 דף התוכנית ב-IMDb
 
הפרקליטים (באנגלית: The Practice) היא סדרת דרמה אמריקאית העוסקת בחייהם המקצועיים והפרטיים של עורכי דין בעיר בוסטון שבמסצ'וסטס, ארצות הברית. הסדרה שודרה בין השנים 1997–2004 ונוצרה על ידי התסריטאי והמפיק דייוויד אי קלי. לסדרה 122 מועמדויות לפרסים שונים, מתוכן 40 זכיות, בין היתר בפרס אמי ובגלובוס הזהב. בישראל הסדרה שודרה במסגרת שידורי הזכיינית "טלעד" בערוץ 2, החל מ-1998.
הדמויות > דמויות נוספות

זואי הילר (מגולמת על ידי לינדה האנט) - שופטת בכירה נמוכת קומה הידועה ביותר בשל היצמדותה ללשון החוק, גם כאשר הקונפליקט הוא כבד. למרות המחלוקות בין השופטת הילר ובין בובי דונל, בין השניים יש כבוד ויחסי ידידות.
רוברטה קיטלסון (מגולמת על ידי הולנד טיילור) - שופטת הידועה בעיקר בשל היותה מתירנית. במהלך הסדרה נרקם קשר רומנטי בינה ובין ג'יימס ברלוטי. קיטלסון מתוודה בפני דונל בכך שהיו לה חלומות אירוטיים כלפיו וזמן קצר לאחר מכן היא שוכרת את שירותיו על מנת שייגן עליה מפני תביעת הטרדה מינית שהגיש פקיד עבר שלה.
ריצ'רד ביי (מגולם על ידי ג'ייסון קרביץ) - עוזר לתובע המחוזי. ביי נחשב לתובע קנטרני שאף מעיד על עצמו ככזה ש-"אוהב לתבוע כל אחד". הוא אינו אהוד על ידי עורכי הדין האחרים, אשר נהנים מלהקניט אותו בשל היותו נמוך. בשלב מסוים נרצח ביי על ידי עבריין שתבע בגין רצח.
לוסי האצ'ר (מגולמת על ידי מרלה סוקולוף) - מנהלת משרד חדה וסרקסטית. היא נשכרת לתפקיד זה על מנת להחליף את רבקה וושינגטון שמקבלת תפקיד של עורכת דין בחברה.
ג'ואי האריק (מגולם על ידי ג'ון לרוקט) - גבר יהודי הומוסקסואל אמיד ונרקיסיסט אשר רוצח את שני בני זוגו באמצעות דקירת סכין מטבח בחזם. בראשונה, הוא רוצח את בן זוגו וחבר מועצת העיר פיטר פיינמן, אך אינו מודה בטרם משיג לעצמו חסינות מלאה. בשנייה, הוא רוצח את בן זוגו השני, מרטי אדלמן, אך במשפט זה מוכרז כלא אשם. לאחר מכן, בעצת הפסיכיאטר שלו, לומד האריק משפטים ועובר את בחינות הלשכה. הוא מביא בפני בובי דונל בקשה לעזרה בייצוג אדם המואשם ברצח. הנאשם מורשע, אך לקראת סוף משפטו מתברר כי הרוצח הוא שוב האריק בעצמו.
ג'ורג' ווגלמן (מגולם על ידי מייקל מונקס) - רופא בודד בעל מראה חיצוני לא טוב, אשר נפגש עם אלינור פראט לבליינד דייט לאחר שהכירו באמצעות מודעת הכרויות. לאחר שנפגשת איתו, מחליטה פראט להתעלם ממנו ולהימנע מלהיפגש איתו שוב. ווגלמן נפגע כל כך עד כי הוא רוצח אישה ארעית שפגש בבר, ולאחר מכן הוא דוקר את לינדסי בגבה ואף מנסה לרצוח את אלינור עצמה, אך שניות ספורות לפני שהוא מצליח, הוא נורה למוות בגבו על ידי הלן גמבל, שותפתה לדירה של אלינור באותה העת.
ויליאם הינקס (מגולם על ידי מייקל אמרסון) - רוצח סדרתי אשר רצח 9 נשים, אך זוכה במשפט בטענה כי הוא מתיימר להציג עצמו כרוצח, אף על פי שאיננו. לבסוף מתגלה כי הוא אכן הרוצח. לאחר משפט הרצח, הוא רוצח גם את הפסיכיאטרית שלו ומאיים רבות על לינדסי דול. הינקס נרצח על ידי לקוח עבר של בובי דונל, שנשלח על ידו להפחיד את הינקס. בעקבות זאת, עומד דונל למשפט על קשירת קשר לביצוע עבירה ועבירה שגרמה לרצח (felony murder rule), כלומר עבירה שהביאה לרצח אדם גם אם העובר לא התכוון לרצוח או לא רצח בעצמו. דונל זוכה מחמת הספק.
לורנס אומאלי (מגולם על ידי כריסטופר שייר) - רוצח סדרתי וקניבל הסובל מסכיזופרניה פרנואידית וחושב שהוא חניבעל לקטר (הדמות הראשית הסרט שתיקת הכבשים). לאחר שזה מזוכה ממשפטו, הוא מבטיח ללינדסי כי ייקח אותה איתו לגן עדן על ידי כך שיאכל אותה. בעקבות זאת, מוציאה נגדו לינדסי צו הרחקה, אך למרות זאת הוא מופיע בביתה. בתקרית זו היא יורה בו למוות ומורשעת בעבירת רצח מדרגה ראשונה, עליה העונש הוא מאסר עולם ללא אפשרות חנינה. מאוחר יותר מזוכה לינדסי מאחר שהתביעה הסתירה ראיות מזכות מההגנה, לפיהן אומאלי זז לכיוונה של לינדסי בעת שירתה בו.
עלילה

העלילה בתוכנית היא סדרתית ומפולגת כאחת. מצד אחד, ישנו קשר בין פרק לפרק, כגון תכנים רומנטיים בין הדמויות וכן קידומם או שינוי מקום עבודתם, אך מאידך רוב הפרקים עוסקים במשפטים פליליים ואזרחיים שאין קשר ישיר בין האחד למשנהו. לרוב, עסקה הסדרה בקונפליקטים קיימים או במשפטי עבר שהתרחשו במציאות.
| עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- |
| 1 | 6 | 6 | 4 במרץ 1997 | 8 באפריל 1997 |
| 2 | 21 | 21 | 20 בספטמבר 1997 | 11 במאי 1998 |
| 3 | 23 | 23 | 27 בספטמבר 1998 | 9 במאי 1999 |
| 4 | 22 | 22 | 26 בספטמבר 1999 | 21 במאי 2000 |
| 5 | 22 | 22 | 8 באוקטובר 2000 | 13 במאי 2001 |
| 6 | 23 | 23 | 23 בספטמבר 2001 | 19 במאי 2002 |
| 7 | 22 | 22 | 29 בספטמבר 2002 | 5 במאי 2003 |
| 8 | — | — | 28 בספטמבר 2003 | 16 במאי 2004 |
עלילה > פרקים ומשפטים המתייחסים לאירועים מציאותיים

הומוסקסואליות - בפרק "זכויות האזרח", שהיה מועמד לפרסי התקשורת של הליגה ההומו-לסבית נגד השמצה, מתואר מקרה בו אמו של ג'יימס ברלוטי מתוודה בפניו כי היא לסבית ומבקשת ממנו לייצג אותה ואת בת זוגה בתביעה לבית המשפט להכיר בהן כזוג נשוי.
עדי יהוה - בפרקים "היום שאחרי" ו-"התעוררות", מובא קונפליקט בו רבקה וושינגטון, עורכת דין במשרד, נפצעת אנושות בעקבות מטען חבלה שהשאיר ללינדסי ויליאם הינקס. בעקבות כך, היא מאבדת כשלושה ליטרים של דם, אולם מהיותה עדת יהוה, מתנגדת אמה נחרצות לכל עירוי דם. בפרקים אלה מובאים קונפליקטים נוספים כגון קיום יחסי מין מחוץ לנישואין, הפלה, הטפת דת ותמיכה בחד מיניים אשר עומדים במבחן חופש פולחן הדת.
זכויות בעלי חיים - בפרק "שרשרת המזון" מובא סיפורה של טינה, שימפנזה המסוגלת לתקשר עם בני אדם באמצעות שפת הסימנים, אשר מיועדת להגיע למכון ניסויים שם ככל הנראה תוצא להורג. אלינור נרתמת להצלת השימפנזה אף על פי שלזו אין כלל ועיקר זכויות מחמת היותה בעל חיים ולא בן אדם.
הומלסים - בפרק "עצים ביער" מובא סיפורו של הומלס שנהרג בתאונת "פגע וברח". המשפט מתאר כיצד איש אמיד פגע עם רכבו בהומלס ונמלט מהמקום. בנאום הסיכום של התביעה, העלתה התובעת את השאלה האם חיי כל אדם מקודשים, או שעליך להיות מישהו שמכירים בשביל לשמור על חייך. הנהג הדורס זוכה במשפט וההפסד הזה של התובעת, הלן גמבל, מתואר כראשון שגרם לה לסיים את יום העבודה על מנת לעכל את התוצאות.
היחס לכבדי משקל - בפרק "שחמט", על אף היותו מתרכז במשפטו של ג'ואי האריק, מסופר על משפט נוסף בו ליצן מטעם לונה פארק מתנכל לאישה כבדת משקל. הפרק מתאר את ההשפלה שעוברים כבדי משקל על ידי אנשים ואת הצורך ללמוד ולהכיל אנשים שונים מאנשים אחרים על סמך מראה חיצוני.
מועמדויות וזכיות

הסדרה הייתה מועמדת ל-122 פרסים וזכתה ב-40 מתוכם. הסדרה אוחזת בשיא פרסי האמי להופעות אורח - תשעה פרסים.
מועמדויות וזכיות > רשימת הפרסים להם הייתה מועמדת הסדרה

יצוין כי ברשימה מתוארים 72 מועמדויות בלבד ולא 122, זאת מאחר שמדובר במועמדויות באופן כולל ולא בכל שנה שבה הייתה התוכנית מועמדת לפרס.
ASC - מועמדויות: 1. זכיות: 0.
ASCAP - מועמדויות: 3. זכיות: 3.
BMI - מועמדויות: 3. זכיות: 3.
CSA - מועמדויות: 1. זכיות: 0.
פרס אדגר - מועמדויות: 3. זכיות: 1.
פרס בראשית - מועמדויות: 2. זכיות: 2.
פרסי התקשורת של הליגה ההומו-לסבית נגד השמצה - מועמדויות: 1. זכיות: 0.
פרס גלובוס הזהב - מועמדויות: 7. זכיות: 3.
פרס ארגון האנושיות - מועמדויות: 2. זכיות: 2.
MPSE - מועמדויות: 2. זכיות: 0.
פרס NAACP Image - מועמדויות: 9. זכיות: 1.
פרס פיבודי - מועמדויות: 1. זכיות: 1.
PGA - מועמדויות: 2. זכיות: 1.
פרס אמי לבידור בפריים טיים - מועמדויות: 30. זכיות: 15.
PRISM - מועמדויות: 1. זכיות: 0.
פרס סטלייט - מועמדויות: 5. זכיות: 1.
פרס גילדת שחקני המסך - מועמדויות: 3. זכיות: 0.
TCA - מועמדויות: 5. זכיות: 1.
TV guide Award - מועמדויות: 1. זכיות: 0.
VQT - מועמדויות: 13. זכיות: 6.
WGAA - מועמדויות: 1. זכיות: 0.
Young Artist Award - מועמדויות: 4. זכיות: 0.
שניים ועוד אחת

| --- | --- |

 סוגה:  קומדיית מצבים, סדרת נוער 
 שחקנים:  ראיין ריינולדס  סוזן קראייר  טריילור האוורד  Julius Carry 
 ארץ מקור:  ארצות הברית 
 שפות:  אנגלית 
 מספר עונות:  4 
 מספר פרקים:  81
 הפקה
 חברת הפקה:  In Front Productions, 20th Century Fox Television
 אורך פרק:  22 דק' 
 שידור
 רשת שידור:  ABC 
 תקופת שידור מקורית:  11 במרץ 1998 – 16 במאי 2001 
 קישורים חיצוניים
 דף התוכנית ב-IMDb
 
שניים ועוד אחת (בשתי העונות הראשונות הסדרה נקראה Two Guys, a Girl and a Pizza Place ובהמשך היא נקראה Two Guys and a Girl) היא קומדיית מצבים אמריקאית ששודרה במקור ברשת ABC מ-10 במרץ 1998 עד 16 במאי 2001. הסדרה נוצרה על ידי נוצרה על ידי ריק ווינר, קני שוורץ ודני ג'ייקובסון. בסדרה כיכבו ראיין ריינולדס, ריצ'רד רוקולו וטריילור האוורד בתפקידים הראשיים.
תקציר העלילה

עלילת הסדרה מתרחשת בבוסטון ומתמקדת בשלושה חברים מהקולג' בשנות העשרים לחייהם - פיטר "פיט" דנוויל, מייקל "ברג" ברגן, ושרון קרטר. בתחילת הסדרה פיט וברג לומדים לתואר שני באוניברסיטת טאפטס ובמקביל עובדים בפיצרייה מקומית. הידידה הקרובה שלהם שרון עובדת במחלקת יחסי הציבור של חברת "Immaculate Chemicals".
הפורמט של הסדרה בעונה הראשונה השתנה במידה ניכרת בהמשך. בעונה הראשונה ג'ניפר ווסטפלד שיחקה בתפקיד מליסה, חברתו של פיט, ודייוויד אוגדן סטיירס שיחק בתפקיד הזקן ההזוי מר באואר אשר נוהג לפקוד את הפיצריה לעיתים רבות. בעונה השנייה של הסדרה שתי הדמויות הללו לא נכללו יותר בקאסט, ובמקום זאת התמקדות הייתה באינטראקציה בין פיט לברג ומערכת היחסים שלהם עם שרון, אשר מתגוררת בדירה מעליהם. ברג מחליט בסופו של דבר ללמוד בבית ספר לרפואה ולהיות רופא, בעוד שפיט נושר משיעורי האדריכלות על מנת להפוך ליועץ עבודה. בעונה השנייה ניית'ן פיליון הצטרף לצוות השחקנים הקבוע כאשר הוא החל לגלם את דמותו של ג'וני דונלי אשר מתחיל לצאת עם שרון, וסוזן קראייר אשר גילמה את דמותה של אשלי ווקר, אשר לומדת רפואה יחד עם ברג.
בתחילת העונה השלישית, עלילת הסדרה הפסיקה להתרחש בפיצרייה (ובעקבות כך שונה גם השם של הסדרה), וברג החל את תקופת ההתמחות שלו. פיט הפך במהלך העונה השלישית לסגן הנשיא של חברת קוסמטיקה, ולאחר מכן לכבאי . ג'וני ושרון התחתנו בעונה השלישית. כמו כן במהלך העונה השלישית ברג יצא עם השכנה האקסצנטרית איירין (מגולמת על ידי ג'יליאן באך), ופיט יצא עם הכבאית מרטי (מגולמת על ידי טיפאני ת'יסן).
צוות השחקנים והדמויות > הדמויות הראשיות

ראיין ריינולדס בתפקיד מייקל יוג'ין לסלי "ברג" ברגן - בתחילת הסדרה הוא מתקשה להחליט מה הוא רוצה לעשות בחיים. בסופו של דבר הוא מחליט להיות רופא.
טריילור האוורד בתפקיד שרון קרטר - בתחילת הסדרה היא עובדת במחלקת יחסי הציבור של חברת "Immaculate Chemicals". מערכות היחסים שלה ובסופו של דבר נישואיה לג'וני מהווים חלק מרכזי בעלילת הסדרה.
ריצ'רד רוקולו בתור פיטר "פיט" דנוויל - הרציני שבחבורה. נוטה להיות נוירוטי ולהיות חרד ממה שעלול לקרות בחייו המקצועיים והרומנטיים. בעוד שבהתחלה הוא חלם להיות אדריכל בהמשך הוא מחליט להיות כבאי. יש לו רומן קצר מאוד עם שרון. לקראת סוף התוכנית הוא במערכת יחסים רומנטית עם חברתו לשעבר של ברג, אשלי.
צוות השחקנים והדמויות > דמויות משנה

ג'ניפר וסטפלדט בתפקיד מליסה (1998) - מושא האהבה של פיט במהלך העונה הראשונה.
יוליוס קארי בתפקיד ביל (1998) - מופיע רק בעונה הראשונה.
דייוויד אוגדן סטיירס בתפקיד מר באואר (1998) - מופיע רק בעונה הראשונה. מר באואר הוא זקן הזוי שנוהג לפקוד את הפיצריה לעיתים רבות.
נייתן פיליון בתפקיד ג'וני דונלי (1999–2001) - מצטרף לסדרה בעונה השנייה בתור טכנאי של מכשירי ג'וקבוקס אשר מתאהב בשרון. הוא ושרון מתחילים לצאת במהלך העונה שנייה, והם מתחתנים בהמשך בסוף העונה השלישית. מאוחר יותר ג'וני מחליט להפוך לכבאי בניגוד לרצונה של שרון.
סוזן קראייר בתפקיד אשלי ווקר (1999–2001) - מצטרפת לסדרה בעונה השנייה. היא מכירה את ברג בבית הספר לרפואה. בתחילה, היא דוחה את ברג משום שהיא במערכת יחסים עם ג'סטין (ג'ון קראייר), אך לבסוף היא מחליטה ללצאת עם ברג אך הוא לא מעוניין בכך. בסוף העונה הרביעית היא מתחילה מערכת יחסים מינית עם פיט ונכנסת להריון ממנו בסוף הסדרה.
ג'יליאן באך בתפקיד איירין (1999–2001) - מצטרפת לסדרה באמצע העונה השנייה בתור הסטוקרית של פיט. בהמשך יש לה מערכת יחסים מינית עם ברג, על אף שהיא בפועל עדיין אובססיבית לגבי פיט. לקראת אמצע העונה הרביעית היא וברג מתחילים לצאת אבל נפרדים לבסוף משום שברג התאהב בקייטי קונור. בעקבות כך איירין מתחילה מערכת יחסים עם הדוור. ברג ואיירין חוזרים לבסוף להיות ביחד.
מדיה ביתית

ב-28 ביוני 2016 יצא לשווקים מארז עם כל עונות הסדרה בתקליטורי DVD. המארז כולל 11 תקליטורים אשר מכילים את כל 81 פרקי הסדרה, וכמו גם פרק סיום חלופי.
הערות שוליים

↑  Definitive Ryan Reynolds Roles (באנגלית אמריקאית)
↑
↑  Shout! Factory's Speedy Delivery: 'The Complete Series' Press Release, Box Art! (אורכב 04.03.2016 בארכיון Wayback Machine)
לוורן ושירלי

| --- | --- |

שירלי (משמאל) ולוורן (מימין)
 מבוסס על:  ימים מאושרים 
 סוגה:  קומדיית מצבים
 יוצרים:  גארי מרשל, לואל גנץ, Mark Rothman 
 שחקנים:  פני מרשל (Laverne DeFazio)  סינדי ויליאמס (Shirley Feeney)  פיל פוסטר  Eddie Mekka  דייוויד לנדר  מייקל מקין  בטי גארט 
 ארץ מקור:  ארצות הברית 
 שפות:  אנגלית 
 מספר עונות:  8 
 מספר פרקים:  178 
 הפקה
 הפצה:  הטלויזיה הביתית של פרמאונט, CBS מדיה ונצ'רס 
 שידור
 רשת שידור:  ABC 
 תקופת שידור מקורית:  27 בינואר 1976 – 10 במאי 1983
 קישורים חיצוניים
 דף התוכנית ב-IMDb
 
לוורן ושירלי (באנגלית: Laverne & Shirley) היא קומדיית מצבים אמריקנית פופולרית בת 8 עונות, אשר הופקה לשידור במקור עבור רשת ABC, בשנים 1976–1983. התוכנית הייתה סדרת ספין-אוף לסדרת הטלוויזיה המצליחה ימים מאושרים.
עלילת הסדרה מתרחשת בין סוף שנות ה-50 של המאה ה-20 ועד אמצע שנות השישים ומתמקדת בלוורן דפאזיו (מגולמת על ידי פני מרשל) ושירלי פיני (מגולמת על ידי סינדי ויליאמס), שתי חברות ושותפות לדירה שעובדות במפעל בקבוקים במבשלה בעיר מילווקי שבמדינת ויסקונסין. מהעונה השישית ואילך עלילת הסדרה עברה לעיר ברבנק שבמדינת קליפורניה.
מייקל מקין ודייוויד לנדר שיחקו בתפקידי משנה בתפקידים לנרד "לני" קוסנובסקי ואנדרו "סקוויגי" סקוויגמן, בהתאמה, אשר היו חברים ושכנים של לוורן ושירלי. צוות השחקנים הקבוע של התוכנית כלל בין היתר גם את אדי מקה בתפקיד המאהב של שירלי קרמיין רגוסה, פיל פוסטר בתפקיד אביה של לוורן והבעלים של ה"פיצה–כדורת" פרנק דפאזיו, ובטי גארט בתפקיד עדנה באביש, בעלת הבית של הדירה שבה גרו לוורן ושירלי.
במהלך השנים זכתה הסדרה פרסים ומועמדויות, כולל שש מועמדויות לפרס גלובוס הזהב ומועמדות אחת לפרס האמי.
בישראל הסדרה שודרה בערוץ המזרח התיכון בשנות ה-80 של המאה ה-20.
סקירת סדרה

| עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- |
| 1 | 15 | 15 | 27 בינואר 1976 | 18 במאי 1976 |
| 2 | 23 | 23 | 28 בספטמבר 1976 | 5 באפריל 1977 |
| 3 | 24 | 24 | 20 בספטמבר 1977 | 30 במרץ 1978 |
| 4 | 24 | 24 | 5 בספטמבר 1978 | 15 במאי 1979 |
| 5 | 26 | 26 | 13 בספטמבר 1979 | 13 במאי 1980 |
| 6 | 22 | 22 | 18 בנובמבר 1980 | 26 במאי 1981 |
| 7 | 22 | 22 | 13 באוקטובר 1981 | 11 במאי 1982 |
| 8 | 22 | 22 | 28 בספטמבר 1982 | 10 במאי 1983 |
גלריית תמונות

שירלי מנחמת את לוורן לאחר שהדייט של לוורן לליל הסילבסטר סיים את הקשר עימה
תמונה של צוות שחקני התוכנית מ-1976
לוורן ושירלי במקום עבודתם במבשלת שוץ במילווקי
תוניסיה הצרפתית

הפרוטקטורט הצרפתי בתוניסיה או תוניסיה הצרפתית (בצרפתית: Protectorat Français de Tunisia), היה שלטון חסות מדיני של האימפריה הקולוניאלית הצרפתית בשטחה של תוניסיה המודרנית החל משנת 1881, במקביל לשליטתה באלג'יריה, מרוקו וחלקים מאפריקה שמדרום לסהרה. החסות נמשכה עד שנת 1956, אז זכתה תוניסיה בעצמאות.